LOVAČKO DRUŠTVO „BRAČ“                                                                                                                 – SUPETAR, Mladena Vodanovića 4                                                                                                                                               Broj:  5 /2026                                                                                                                                                         Supetar, 5. veljače 2026. godine


Z A P I S N I K 
sa sjednice Izvršnog odbora Lovačkog društva „Brač“ Supetar, održane dana 5. veljače 2026. godine u 17,00 sati u iznajmljenom prostoru na adresi: Supetar, Žedno-Drage br.37
Sjednica je započela s radom u 17,00 sati
Za sjednicu je predložen slijedeći 

DNEVNI RED :

1. Informacija o najavljenom dolasku lovnog inspektora u nadzor u LD Brač“.
2. Rasprava u svezi mogućnosti istodobnog obnašanja dužnosti predsjednika i drugih dužnosti unutar   LD „Brač“ kako je uređena aktima Društva ( Statutom   i  Pravilnicima ) te Zakonom o udrugama.
3. Primanje novih članova povodom podnesenih molbi.
4. Radovi u lovištu: izrada čeka, pojilišta-hranilišta, zasijavanje djeteline, smanjenje štetočina i sl., te s tim u svezi utvrđivanje mogućih obveza.
5. Podaci razduživanje odstrela u lovnoj sezoni 2025. – 2026. po lovnim sekcijama. 
6. Informacija i odlučivanje o disciplinskoj prijavi Ivice Stipičića, člana  LD „Brač“ protiv  Pere Marijančevića, člana LD „Brač“.
7. Razno.

Predsjednik Izvršnog odbora Pero Marijančević je utvrdio da su na sjednici nazočni  slijedeći predsjednici zborova svih deset sekcija LD „Brač“ i to : 
1. Petar Dragičević, 2. Petar Salamunović, 3. Mate Sekul, 4. Vinko Baloević, 5. Kristijan  Trutanić, 6. Vjeko Goić, 7. Vedran Šćepanović, 8. Frane Marinković, 9. Tonči Baković i 10. Hrvoje Štambuk.
Pored navedenih članova Izvšnog odbora na sjednici je nazočan i tajnik LD „Brač“, Šimica Dragičević.
U predloženi dnevni red nije bilo intervencija, tj. nitko nije predložio dopunu ili izostavljanje pojedinih točaka. 
Predsjedavajući je utvrdio da imamo kvorum za pravovaljano odlučivanje te se pristupilo raspravi i odlučivanju, kako slijedi :
AD.1. Predsjednik Pero Marijančević je naglasio da je  ova točka informativne prirode pa je obavijestio nazočne da mu je viši lovni inspektor Zoran Bračulj najavio dolazak u inspekciju Lovačkog društva „Brač“ za dan 11. veljače 2026, godine, te da će ga na vrijeme obavijestiti o eventualnoj odgodio dolaska.
AD. 2.  Predsjednik Pero Marijančević je  obavijestio nazočne da zbog statutarnih odredbi postoji sumnja u mogućnost istodobnog obavljanja njegove dužnosti lovočuvara i predsjednika ovog društva.
Nakon čitanja odredbi Statuta lovačkog društva „Brač“ od strane Frane Marinkovića, utvrđeno je da predsjednik ne može obavljati druge dužnosti u ovom Društvu te je predsjednik podnio ostavku na dužnost lovočuvara i vratio je iskaznicu i značku lovočuvara, što je primljeno na znanje kao njegova osobna odluka. Iskaznicu i značku lovočuvara predani su tajniku radi obavijest i dostave-vraćanju  HLS-u.
AD. 3. Predsjedavajući je obavijestio nazočne da je prispjelo sedam molbi za primanje u članstvo LD „Brač“ i da su svih sedam kandidata dostavili potrebnu dokumentaciju te da smatra da nema zapreka za primanje istih kao matičnih članova ovog društva. Potom je predsjedavajući pročitao imena svih kandidata i njihove adrese te je dao kratka objašnjenja na upite o pojedinim kandidatima. 
Nakon obavljenog glasanja jednoglasno (uz 11 glasova ZA) odlučeno je da se :
1. Matej Gladović, iz Selaca,Venceslava Štambuka 11
2. Ante Gospodnetić, iz  Supetra, Jadranska 29
3. Ivo Baković, iz Supetra, Iseljenika 18 A
4. Robert Papić, Supetra, Put Vrila 4
5. Boško Botica, iz Bola, Stara cesta 17
6. Žan Gospodnetić, iz Postira, Dol, Dol 30
7. Rajko Arnerić iz Postira, Molo Lozna III, br 6 
primaju u članstvo Lovačkog društva „Brač“. O njihovim daljnjim obvezama glede  plaćanja upisnine i članarine te drugim eventualnim obvezama bit će pravodobno obaviješteni.
AD. 4. Predsjednik je zamolio, sukladno zakonskim obvezama,  da mu se dostave podaci o broju i lokaciji čeka u svim lovištima na području svih naših lovnih sekcija na način da se navede, ukoliko se zna, broj katastarske čestice na kojoj se nalazi čeka i njena lokacija sa foto snimkom kako bi geometar koji je u tu svrhu angažiran mogao to označiti na karti lovišta.  
Nakon rasprave po pitanju izgradnje pojilišta zaključeno je da istih ima u dovoljnom broju na mjestima čuvanja razne stoke. Ukoliko se u ljetnim mjesecima ukaže potreba da se pojilišta i prirodne lokve dopunjavaju vodom od strane lovaca ili uz pomoć vatrogasnih  društava. 
Petar Dragičević smatra da je veći problem prehrana  i zadržavanja zeca u lovištu što je moguće poboljšati na način da se  zecu omogući kvalitetnija prehrana zasijavanjem ograđenih površina djetelinom na više lokacija. Potrebu ograđivanja zaoranog prostora zasađenog djetelinom naglasili su Vedran Šćepanović i Vinko Baloević. Potom su na upit predsjednika o okvirnoj količini potrebne djeteline  za svoje sekcije zatražili : Petar Dragičević 25 kg, Mate Sekul 6 kg. Tonči Baković 15 do 20 kg. Franko Marinković je rekao da se u Bolu nema gdje sadit, a Petar Salamunović je rekao da na području k.o. Škrip i k.o. Splitska zec  ima dovoljno druge prehrane. 
Po pitanju štetočina je zaključeno da je glavna štetočina kuna i da će se predložiti  Skupštini L.D. da se zbog malog broja odstrela moguće uvede i nagrađivanje za odstrel kune te izmjenu sada dopuštenog broja za odstrel u lovno gospodarskoj osnovi.                  
Zaključeno je da pribavljanje ovih podataka bude dužnost svake sekcije i njenog predsjednika, o čemu treba ovaj prijedlog dostaviti Skupštini ovog društva radi donošenja odluke. 
Ad.5.  Predsjedavajući je iznio podatke o odstrijeljenoj divljači  koje su mu javili lovnici i potvrdili članovi Izvršnog odbora svaki za područje svoje sekcije, sve kako slijedi :
		                          ZEC     FAZAN     PREPELICA    BENA     GOLUB         OREB
1.SELCA           	             32             8                   17                     1              12                   0
2.MILNA                                      15             3                    0                       0               0                  14
3. SUPETAR                                45           36                   0                      40            30                 15
4. POSTIRA                                 28           0                     0                       0               0                     0
5. PRAŽNICA                             28          0                     0                        0              22                   0
6. GORNJI HUMAC                 32          4                    12                      0               0                     1
7. NEREŽIŠĆA                           41           5                    0                        6               0                     0
8.ŠKRIP                                        24           0                    5                        3               0                     0
9.  BOL                                         15          36                 30                     16              0                     5
10. PUČIŠĆA                             36          0                     0                        0              0                      0
AD. 6. Predsjednik Pero Marijančević je nazočne usmeno informirao o disciplinskoj prijavi koju je protiv njega podnio ivica Stipičić iz Gornjeg Humca, i to kako slijedi:  
U vrijeme događanja  opisanih u disciplinskoj prijavi obavljao sam dužnost lovočuvara i posebno ističe da lovce Milana Stančića i Nikicu Štambuka dana X (sada se ne mogu sjetiti točnog datuma)  u mjesecu rujnu. 2025. godine, nisam zatekao u lovištu. Toga dana u 6,40 sati, dok sam se spremao za odlazak na posao u Dobrovoljnom vatrogasnom društvu Selca gdje sam se trebao pojaviti u 7,00 sati,  dobio sam dojavu da se čuju hici u lovištu od osoba koje su vjerojatno u krivolovu jer na toj lokaciji nitko nije bio prijavljen za lov.  Dok sam započinjao obilazak lovišta u 7,15 sati me je nazvao kolega vatrogasac da moram žurno doći na vatrogasnu intervenciju za koju sam procijenio da predstavlja veći rizik i važnost za ugrozu imovine i ljudi pa sam napustio pretragu terena i  potragu za mogućim krivolovcima i otišao sam na svoje  radno mjesto u DVD Selca. Dakle, ja navedene lovce nisam zatekao u lovištu.
Istog jutra u 8,30 sati me  je nazvao Milan Stančić, a potom u 8,30 sati i Nikica Štambuk koji su mi rekli da su oni bili u lovištu. Ja sam im tada odgovorio da su oni počinili krivolov jer su došli u lovište bez potrebnog odobrenja za lov i da bi u ovoj situaciji, kad ih ja nisam zatekao u lovištu bilo teško dokazati njihovu krivnju jer bi bila moja riječ protiv njihove. Zbog toga sam im rekao da  ne želim protiv njih podnijeti prijave nadležnim tijelima, a da bi s njihove strane bilo ljudski i pošteno da uplate na račun Lovačkog društva „Brač“ barem onaj iznos  od 40,00 EUR koji uplaćuju svi lovci koji legalno dolaze u lovište kao gosti.
Neistinita je tvrdnja iz disciplinske prijave da sam im naplatio novčanu kaznu jer za to prethodno  nije bilo nikakvog zakonom i aktima društva propisanog postupka, a niti mog  uobičajenog postupanja kao lovnika kad lovce uhvatim u krivolovu.  O svemu navedenom na isti način sam iskazivao na Skupštini LD „Brač“.
U svezi ove disciplinske prijave zaključeno je da treba u svemu postupati sukladno Statutu i Pravilniku o stegovnoj (disciplinskoj) odgovornosti, te da ovu disciplinsku prijavu treba odmah dostaviti na odlučivanje stegovnom vijeću.
AD. 7. Pod ovom zadnjom točkom dnevnog reda nije bilo nikakvih prijedloga i rasprave.
Dovršeno u 19,20 sati

Zapisničar: 				                                                   Predsjednik Izvršnog odbora :                     
Šimica Dragičević  		                                                                      Pero Marijančević	
